Peter Sagan

Peter Sagan (sündinud 26. jaanuaril 1990 Žilinas) on Slovakkia maanteejalgrattur, kolmekordne maailmameister grupisõidus. Sagan oli edukas juunioride tsüklokrossis ja maastikurattasõidus. Ta võitis 2008. aastal juunioride maailmameistrivõistlused maastikusõidus, misjärel vahetas maastikuratta maanteeratta vastu. Aastatel 2017–2021 sõitis ta UCI WorldTeami jalgrattaklubis Bora-Hansgrohe. Saganit peetakse üheks maailma kõige andekamaks ratturiks, sest ta on teeninud palju mainekaid võite ja auhindu, sealhulgas võitnud kolm maailmameistrivõistlust, kaks Pariisi-Nice'i etapivõitu, seitse Tirreno-Adriatico etapivõitu ja Tour de France'il on ta kandnud viis aastat järjest aktiivseima ratturi rohelist särki. Tour of Californial võitis ta rekordiliselt 15 etappi, Tour de Suisse'il 13, Hispaania Vuelta velotuuril 4 ja Tour de France'il 12 etappi. Lisaks võitis Sagan 2016. aastal Vélo d'Or'i mitmepäeva võistluse. Peter Sagan sündis pere neljanda lapsena Žilina linnas. Ta hakkas jalgrattasõitu treenima 9-aastaselt, kui liitus oma kodulinnas väikse jalgrattaklubiga Cyklistický spolok Žilina. Juunioriaastatel sõitis ta nii maantee- kui ka maastikuratast ning oli tuntud oma ebahariliku stiili poolest, sõites ainult tenniste ja T-särgi väel ning juues lihtsalt puhast vett. Sagan tõmbas märkimisväärset tähelepanu, kui ta ilmus Slovakkia Cupile õe laenatud jalgrattaga. Sagan oli teinud valearvestuse ja enda jalgratta maha müünud, kuid võitis võistluse vaatamata sellele, et sõitis supermarketist ostetud rattaga, millel olid kehvad pidurid ja piiratud varustus. Peter Saganil on vanemad vennad Juraj ja Milan ning õde Danka. Sagani vanemad, isa Lubomir ja ema Helena, toetavad poja sportlikke ettevõtmisi igal viisil. Ka Peteri vanem vend Juraj Sagan on elukutseline jalgrattur ja Bora-Hansgrohe meeskonna liige. Sagan on abielus Katarina Smolkovaga, nad elavad Monacos. • Sagan võitis oma esimese World Touri etapi 2010. aasta Pariisi-Nice'i võistlusel. Hiljem võitis ta samal võistlusel ka teise etapi, samuti punkti klassifikatsioonis. • Sagan võitis oma esimese Grand Touri etapi ja kolm etappi Vuelta a Españal. • Sagan võitis Tour De France'i avaetapi. Selle tulemusega oli Sagan noorim rattur, kes oli võitnud tuuri etapi, olles 22 aastat ja 157 päeva vana. • Sagan võitis kokku 22 võistlust, olles enim võistlusi võitnud rattur. • Saganist sai esimene Slovakkia sõitja, kes võitis maailmameistrivõistlused maanteerattasõidus. • Sagan oli teine rattur, kes võitis 5 korda järjest Tour de France'il punkti kvalifikatsiooni. BORA – hansgrohe. Peter Sagan VeloNews. "Inside Cycling with John Wilcockson: Man of the week Sagan — a Merckx in the making?" VeloNews. "Sagan nabs record-breaking seventh career Amgen win in Clovis" The Famous People. Peter Sagan Biography ProCyclingUK. UCI Worldtour transfers 2017 round-up Cycling News. "Sagan gets his victory, Voigt into yellow" PCS. Peter Sagan The Telegraph. "Tour de France 2012: Peter Sagan wins first stage in sprint finish as Fabian Cancellara retains yellow jersey" CQ Ranking. Victory Ranking 2013 The Guardian. "Peter Sagan goes solo to win men’s road race at world championships" Cycling News. "Tour de France: Sagan all but seals fifth consecutive green jersey" Road.cc. "Peter Sagan’s green Specialized Venge for final Tour de France stage" Peter Sagan – ProCyclingStats